

**MÜÜGILEPING nr**

(hiliseima digitaalallkirja kuupäev)

Riigimetsa Majandamise Keskus, registrikood 70004459, aadress Mõisa/3, Sagadi küla, Haljala vald, 45403 Lääne-Viru maakond,edaspidi **RMK** või **ostja**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja registrikood , aadress , edaspidi **müüja**, keda esindab [Vali sobiv] alusel teiselt poolt

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping**, riigihanke 1-47.3520 „Kasvuturvas 2026“ (viitenumber 301350) tulemusena alljärgnevas:

1. **Lepingu objekt**
   1. Müüja müüb ja ostja ostab kokku 3080 m3 kasvuturvast (edaspidi nimetatud kaup) koos tarnimisega RMK taimlatesse vastavalt hanke alusdokumentides toodud kirjeldusele ja müüja pakkumusele.
   2. Lepingu ja selles sätestatud tingimuste alusel kohustub müüja ostjale müüma kauba ning ostja kohustub kauba vastu võtma ning tasuma müüjale kauba ostuhinna rahas.
   3. Kaup peab vastama eelkõige riigihanke alusdokumentidele, pakkumuse esitamise ettepanekule ja seejärel müüja esitatud pakkumusele. Üleantav kaup peab vastama lepingu tingimustele, mh kvaliteedi, liigi, kirjelduse ja koguse osas.
   4. Ostja on sõlminud lepingu müüjaga, tuginedes müüja pakkumusele, lepingus esitatud müüja avaldustele ja kinnitustele ning eeldades heas usus müüja professionaalsust ja võimekust lepingut nõuetekohaselt täita.
   5. Müüja avaldab ja kinnitab, et:
      1. temal ja tema esindajal on lepingu sõlmimiseks kõik õigused ja volitused;
      2. ta on tutvunud lepinguga ja riigihanke alusdokumentidega ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      3. lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      4. ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/ uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on müüja kohustus ostjat sellest koheselt teavitada;
      5. ostjale üleantava kauba suhtes puuduvad kolmandatel isikutel mistahes nõuded või muud õigused, mida kolmandatel isikutel on õigus kauba suhtes maksma panna.
2. **Lepingu dokumendid**
   1. Lepingu lahutamatuteks osadeks on riigihanke alusdokumendid (edaspidi hanke alusdokumendid), tehniline kirjeldus, müüja pakkumus, pooltevahelised kirjalikud teated ning lepingu muudatused ja lisad.
   2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   3. Pooled lepivad kokku, et lepinguga reguleerimata küsimustes kohaldatakse lepingu osale, mis vastab oma olemuselt müügilepingule võlaõigusseaduse müügilepingu sätteid, välja arvatud sätted, mille üheaegne kohaldamine ei ole võimalik või mille kohaldamine oleks vastuolus lepingu olemuse või eesmärgiga.
   4. Dokumentide hierarhia on järgmine: riigihanke alusdokumendid (sh lepingud) ja seejärel müüja poolt esitatud pakkumus.
3. **Lepingu maksumus, maksetingimused ja tarnetingimused**
   1. Lepingu kogumaksumus on \_\_\_\_\_\_\_\_\_ eurot, millele lisandub käibemaks seaduses sätestatud juhul.
   2. **Tarnegraafik ja maksumused**

|  |  |  |  |  |  |
| --- | --- | --- | --- | --- | --- |
|  | **TURVAS** | **KOGUS** | **TARNE TÄHTAEG** | **TARNEKOHT** | **MAKSUMUS** |
| 1. | PH 4,5 (H2O) | 700 m3 | 09.03.2026 | Marana taimla |  |
| 2. | PH 5,0 (H2O) | 330 m3 | 08.05.2026 | Marana taimla |  |
| 3. | PH 4,5 (H2O) | 240 m3 | 08.05.2026 | Marana taimla |  |
| 4. | PH 4,5 (H2O) | 360 m3 | 10.07.2026 | Marana taimla |  |
| 5. | PH 4,5 (H2O) | 515 m3 | 09.03.2026 | Tartu taimla |  |
| 6. | PH 5,0 (H2O) | 100 m3 | 09.03.2026 | Tartu taimla |  |
| 7. | PH 5,0 (H2O) | 375 m3 | 08.05.2026 | Tartu taimla |  |
| 8. | PH 4,5 (H2O) | 100 m3 | 08.05.2026 | Tartu taimla |  |
| 9. | PH 4,5 (H2O) | 360 m3 | 10.07.2026 | Tartu taimla |  |

* 1. Müüja kanda jäävad kauba üleandmisest ja veost tulenevad kulud kuni kauba üleandmiseni. Müüja kanda jäävad ka kaubaga seotud kulud ja koormatised kauba üleandmiseni, v.a kulud, mis on põhjustatud ostjast tulenevast asjaolust. Punktides 3.1. ja 3.2. nimetatud hinnad sisaldavad kõiki makse, saatekulusid, transpordikulusid, kauba maha- ja pealelaadimise kulusid jms, välja arvatud käibemaks.
  2. Kauba kogus võib tarnel muutuda kauba partiide suurusest sõltuvalt kuni 10% arvestusega, et tarne toimuks täispakendite (nt kaubaalused vms asjakohased pakendiühikud) kaupa.
  3. Ostja ei tasu müüjale ettemaksu.
  4. Ostja tasub müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
  5. Müüja esitab ostjale arved peale kauba vastuvõtmist üleandmise-vastuvõtmise akti alusel.
  6. Arved kuuluvad ostja poolt tasumisele 14 (neljateist) päeva jooksul arve kättesaamise kuupäevast alates.
  7. E-arve peab sisaldama kauba tellimuse vormistanud kontaktisiku nime või lepingust tulenevat ostja kontaktisiku nime ning selgelt ja üheselt viitama lepingu numbrile.
  8. Käesolevas punktis sätestatud tingimustele mittevastav arve ei kuulu tasumisele.

1. **Kauba üleandmine ja vastuvõtmine** 
   1. Müüja on kohustatud kauba omal kulul ja riisikol toimetama punktis 3.2 märgitud asukohta oma transpordivahendiga punktis 3.2 märgitud tähtaegadeks. Transport sisaldab kauba mahalaadimist ostja poolt soovitud kohtadesse.
   2. Kauba vastuvõtmisel vormistavad pooled kauba üleandmise-vastuvõtmise akti, millele kirjutavad alla poolte esindajad. Juhul kui ostjal on pretensioone kauba suhtes, siis koostatakse kauba vastuvõtmise akt pärast pretensioonide lahendamist vastavalt punktile 6.2.
   3. Kaup loetakse ostjale üleantuks hetkest, kui ostja esindaja on kinnitanud kauba vastuvõtmise aktil oma allkirjaga.
   4. Kauba juhusliku hävimise ja kahjustumise riisiko läheb ostjale üle kauba üleandmisega.
   5. Pärast kauba vastuvõtmist ostja poolt on müüjal õigus lepinguga kokkulepitud tasule.
   6. Ostjal on õigus keelduda asja vastuvõtmisest, kui asi ei vasta lepingus sätestatule. Sellisel juhul jätab ostja asja vastu võtmata ja esitab pretensiooni.
      1. Pretensioonis fikseeritakse ilmnenud puudused ja määratakse tähtaeg puuduste kõrvaldamiseks.
      2. Ostjal on õigus võtta vastu puudustega asi puuduste kõrvaldamise nõude asemel ja alandada lepingu hinda.
      3. Kui müüja ei ole pretensiooniga nõus, on ostjal õigus tellida asja vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui asja vastuvõtmisest keeldumine osutub ekspertiisi tulemusel põhjendamatuks, hüvitab ostja müüjale ekspertiisikulud. Kui ekspertiis kinnitab asja mittevastavust, jäävad ekspertiisikulud müüja kanda.
2. **Müüja õigused ja kohustused**
   1. Müüja kohustub tarnima kauba punktis 3.2 märgitud sihtkohtadesse ja punktis 3.2 märgitud tähtaegadeks, kandes kuni kauba üleandmiseni sihtkohas kõiki kaubaga seonduvaid kulutusi;
   2. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud kauba eest tasumiseks.
   3. Müüjal on õigus saada üle antud kauba eest lepingus kokkulepitud tasu.
3. **Ostja õigused ja kohustused**
   1. Ostja on kohustatud kauba üle vaatama ja vastu võtma va punktis 4.6 sätestatud alustel;
   2. Kauba lepingutingimustele mittevastavusest või muust mittenõuetekohasest täitmisest teavitama müüjat koheselt, kuid mitte hiljem kui (14) päeva jooksul alates puuduse avastamisest. Teavitamine peab toimuma kirjalikku taasesitamist võimaldavas vormis;
   3. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.

1. **Sanktsioonid**
   1. Pooled vastutavad lepinguliste kohustuste mittetäitmise või mittekohase täitmise, sealhulgas täitmisega viivitamise eest.
   2. Juhul, kui müüja viivitab kauba üleandmisega üle kokkulepitud tähtaja, on ostjal õigus nõuda leppetrahvi tasumist, mille suuruseks on 0,15% lepingu kohaselt müüjale makstavast tasust iga üleandmisega viivitatud kalendripäeva eest, kuid kokku mitte rohkem kui 50% müüjale makstavast kogutasust. Ostjal on õigus kauba eest tasumisel vähendada müüjale makstavat tasu leppetrahvi summa võrra, teostades tasaarvelduse.
   3. Juhul, kui ostja viivitab müüjale tasu maksmisega üle kokkulepitud tähtaja, on müüjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30% tasumisega viivitatud summast.
   4. Ostja peab esitama lepingust tuleneva leppetrahvi nõude müüjale hiljemalt 3 (kolme) kuu jooksul arvates päevast, mil ostjal tekkis leppetrahvi nõude esitamise õigus.
   5. Kui kauba tarnel on ilmselt selge, et seda ei tehta nõuetekohaselt, on ostjal õigus määrata müüjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist.
   6. Juhul, kui müüja ei ole vara ostjale üle andnud hiljemalt 1 (ühe) kuu möödumisel arvates kokkulepitud üleandmise tähtajast, on ostjal õigus ilma müüjale kokkulepitud tasu maksmata lepingust ühepoolselt taganeda ja nõuda sisse leppetrahv ning lisaks ka tekitatud kahju.
2. **Teadete edastamine**
   1. Pooled edastavad lepinguga seotud teated teise poole lepingus märgitud e-posti aadressil. Aadressi muutusest on pool kohustatud koheselt informeerima teist lepingupoolt.
   2. Lepinguga seotud teated peavad olema kirjalikus vormis, välja arvatud, kui teade on informatiivne ja selle edastamisel teisele Poolele ei ole õiguslikke tagajärgi.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
3. **Lepingu kehtivus, muutmine ja lõpetamine**
   1. Leping jõustub allkirjastamisest poolte poolt ja kehtib kuni \_\_.\_\_.2026.a või lepingust tulenevate kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Ostjal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vastav vajadus. Ostja teatab müüjale ülesütlemisest kirjalikult ette vähemalt 30 kalendripäeva.
4. **Lõppsätted**
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.
   2. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju maakohtus. Müüja on teadlik, et leping on avaliku teabe seaduses sätestatud ulatuses avalik.
   4. Lepingu täitmise keel on eesti keel.
   5. Leping allkirjastatakse digitaalselt.

|  |  |
| --- | --- |
|  |  |